ก่อนหน้านี้คุมกำเนิดแบบฉีดยา 1 เดือน แล้วจะเปลี่ยนมาทานยาคุม ยี่ห้อ เมโลเดีย แต่เห็นในใบกำกับยาว่าให้ระวังในการใช้สำหรับอายุ 35 ปี ขึ้นไป ปัจจุบันอายุ 36 ปี ไม่มีโรคประจำตัว แบบนี้ทานได้ไหมค่ะ ข้อควรระวังมีอะไรที่บ้างค่ะ
สวัสดีค่ะ จากคำถามเดิมเรื่องการเปลี่ยนยาคุมและคำถามเพิ่มเติมที่ว่าหากอายุเกิน 35 ปีขึ้นไปยังสามารถรับประทานได้ไหม จริงๆแล้วอายุไม่ได้เป็นข้อจำกัดในการใช้ยาคุมกำเนิด คือที่เขียนไว้นั้นเป็นเหมือนข้อเตือนให้ระวัง เนื่องจากผู้ที่มีอายุตั้งแต่ 35 ปีขึ้นไปที่สูบบุหรี่ ควรหลีกเลี่ยงหรือห้ามใช้ยาคุมชนิดฮอร์โมนรวม เนื่องจากอาจจะเพิ่มความเสี่ยงของการเกิดโรคหลอดเลือดหัวใจ โดยเฉพาะโรคกล้ามเนื้อหัวใจตาย เป็นต้น หากสุขภาพทั่วไปแข็งแรงดี ไม่สูบบุหรี่ ไม่มีโรคประจำตัวเป็นโรคหัวใจ น่าจะยังสามารถใช้ได้อย่างปลอดภัยค่ะแต่อย่างไรก็ตามแนะนำควรปรึกษาแพทย์และเภสัชกรก่อนจะใช้ยาคุมกำเนิด และหากต้องใช้ติดต่อกันเป็นเวลานาน ก็ควรมีการตรวจติดตามอาการอย่างสม่ำเสมอด้วยค่ะ